20.12.2022
SK
Úradný vestník Európskej únie
L 325/189
Krok 3 – Zdravotné a environmentálne aspekty vo fáze konečnej aplikácie V tomto kroku sa posudzujú nebezpečnosti a riziká konečnej aplikácie daného materiálu alebo chemikálie.
Týka sa expozície chemikálii alebo materiálu špecifickej pre dané použitie a súvisiacich rizík.
Cieľom je posúdiť, či použitie chemikálie alebo materiálu pri jeho konečnej aplikácii predstavuje nejaké riziko pre zdravie ľudí alebo životné prostredie.
Krok 4 – Posúdenie environmentálnej udržateľnosti Vo štvrtom kroku sa prostredníctvom posudzovania životného cyklu posudzujú vplyvy na environmentálnu udržateľnosť v rámci celého životného cyklu chemikálie/materiálu, pričom sa posudzujú viaceré kategórie vplyvu ako zmena klímy a využívanie zdrojov.
V tomto kroku sa zohľadňuje aj toxicita a ekotoxicita, ktoré sa týkajú vplyvov na ľudí a životné prostredie z dôvodu emisií počas životného cyklu cez zložky životného prostredia (napr. pôdu, vodu a ovzdušie), vrátane mobility medzi zložkami, a nie cez priamu expozíciu (zahrnutú v kroku 3). 1.
Nebezpečné vlastnosti danej chemikálie alebo materiálu
2.
Zdravotné a bezpečnostné aspekty výroby a spracovania
3.
Nebezpečnosti a riziká konečnej aplikácie danej chemikálie alebo materiálu
4.
Environmentálne vplyvy počas celého životného cyklu danej chemikálie alebo materiálu
Obrázok 2: Ilustrácia aspektov bezpečnosti a udržateľnosti chemikálie alebo materiálu zahrnutých do posúdenia bezpečnosti a udržateľnosti.
Farebné obdĺžniky označujú, ktorej fázy životného cyklus sa posúdenie týka.
Červená bodka označuje posudzovanú chemikáliu alebo materiál, zatiaľ čo žltá a sivá bodka označujú všetky ostatné látky, ktoré sa uvoľňujú počas jej/jeho životného cyklu (napr. iné toxické chemikálie, ktoré sa uvoľňujú počas ťažby suroviny alebo v dôsledku energie spotrebovanej vo výrobnom procese).